Het ons ons godsdiens afgewater? 'n Nuwe Gees - www.bybelkennis.co.za
There is dust enough on some of your Bibles to write "damnation" with your fingers – C. H. Spurgeon
In die vorige blog het ons gesien dat ons 'n nuwe hart nodig het. Kom ons kyk weer na Esegiël 36:26 waar God sê dat Hy vir ons 'n nuwe hart gaan gee – maar ook 'n nuwe Gees: Ek sal my Gees in julle gee en Ek sal maak dat julle volgens my voorskrifte leef en my bepalings gehoorsaam en nakom.
Jesus sê vir Nikodemus dat hy uit water en Gees weer gebore moet word (Johannes 3:5). God vergewe nie net ons sonde nie, maar hy vul ook ons lewens met sy Heilige Gees: Omdat die Gees van Hom deur wie Jesus uit die dood opgewek is, in julle woon, sal Hy deur wie Christus uit die dood opgewek is, ook julle sterflike liggame lewend maak deur sy Gees wat in julle woon (Romeine 8:11).
Jesus Christus leef nou in ons. Hy verbeter nie net ons ou lewens nie, maar gee aan ons 'n nuwe lewe – 'n lewe verenig met syne. Nou word alles wat aan Hom behoort ook aan ons – sy liefde, vreugde, krag, denke, begeertes, ens word nou ons s'n. Dit beteken ons lewens verander radikaal.
Ons word nou dissipels/volgelinge van Jesus Christus. Dit het 'n besliste implikasie: dissipel wees, beteken dissipels maak.